Nöörirada
Nöörirada on orienteerumisrada, mis on mõeldud algaja orienteeruja julgestamiseks. See on rada, mis on maastikul tähistatud lindiga nii, et liikujat ei juhatata otse ühest kontrollpunktist teise, vaid pikema ringiga. Idee on selles, et algaja orienteeruja saaks turvaliselt harjutada maastikul liikumist ja õppida iseseisvalt teevalikute üle otsustama. Nöörirada kasutatakse nii algajate treeningutel kui ka orienteerumisvõistlustel kuni 12-aastaste laste radadel.